open-index/open-wikipedia-markdown huggingface dataset:
आईसीसी चैम्पियंस ट्रॉफ़ी 2009

thumb|right|'''आईसीसी चैम्पियंस ट्रॉफ़ी 2009'''
**आईसीसी चैम्पियंस ट्रॉफ़ी 2009**, क्रिकेट की विश्व-स्तरीय प्रतियोगिता है। यह दक्षिण अफ्रीका में 22 सितंबर से 5 अक्टूबर 2009 में आयोजित की जा रही है। यह आईसीसी चैंपीयन्स ट्राफी शृंखला की छठ्वी प्रतीयोगिता है।

## भाग लेने वाली टीमें

8 टेस्ट-खेलने वाले देश भाग ले रहे हैं।

## इन्हें भी देखें
* आईसीसी चैम्पियंस ट्रॉफ़ी 2006

## बाहरी कड़ियाँ

श्रेणी:खेल प्रतियोगिता
श्रेणी:आईसीसी चैंपियन्स ट्रॉफ़ी
हायपर ग्लाईसीमिया

मधुमेह होने पर शरीर को भोजन से ऊर्जा प्राप्त करने में कठिनाई होती है। पेट फिर भी भोजन को ग्लूकोज में बदलता रहता है। ग्लूकोज रक्त धारा में जाता है। किन्तु अधिकांश ग्लूकोज कोशिकाओं में नही जा पाते जिसके कारण इस प्रकार हैं:

* इंसुलिन की मात्रा कम हो सकती है।
* इंसुलिन की मात्रा अपर्याप्त हो सकती है किन्तु इससे रिसेप्टरों को खोला नहीं जा सकता है।
* पूरे ग्लूकोज को ग्रहण कर सकने के लिए रिसेप्टरों की संख्या कम हो सकती है।

अधिकांश ग्लूकोज रक्तधारा में ही बना रहता है। यही स्थिति **हायपर ग्लाईसीमिया** (उच्च रक्त ग्लूकोज या उच्च रक्त शर्करा) कहलाती है। कोशिकाओं में पर्याप्त ग्लूकोज न होने के कारण कोशिकाएं उतनी ऊर्जा नहीं बना पाती जिससे शरीर सुचारू रूप से चल सके।

श्रेणी:मधुमेह
श्रेणी:रोग
हिंदुस्तानी प्रचार सभा, मुंबई

**हिन्दुस्तानी प्रचार सभा, मुम्बई** की स्थापना महात्मा गांधी ने सन् १९४२ में की थी। यह संस्था विगत वर्षों में हिन्दी के प्रचार-प्रसार में लगी हुई है। संस्था हिन्दी की परीक्षा संचालित करती है जिसमें अब तक लगभग ाढ़े तीन लाख परीक्षार्थी भाग ले चुके हैं। भारत के पूर्व प्रधानमंत्री श्री मोरारजी देसाई, काका कालेलकर एवं अन्य कई गणमान्य व्यक्तियों ने इसमें अपना योगदान दिया है। संस्था ने मुम्बई के सात केन्द्रों पर सरल हिन्दी के पाठ्यक्रम आरम्भ किये हैं। 

यह संस्था महात्मा गांधी स्मृति अनुसंधान केन्द्र तथा महात्मा गांधी स्मृति पुस्तकालय का भी संचालन करती है।

www.hindustanipracharsabha.com
नकसीर फूटना

नाक से अचानक रक्त निकलने लगना **नासा रक्तस्राव** (nosebleed) या 'नकसीर फूटना' कहलाता है। यह रक्त आमाशय में भी जा सकता है जिससे उल्टी जैसा मन हो सकता है या उल्टी भी आ सकती है। कुछ गम्भीर मामलों में दोनों नासाछिद्रों से रक्त निकलता है। 

## नकसीर फूटने के आम कारण

* गरम और सूखा वातावरण
* नाक में चोट लगना
* कठोर गतिविधियां
* उच्च रक्तचाप
* अधिक ऊंचाई पर जाना
* नाक जोर से झाड़ना

## संक्रमण के कारण नकसीर का फूटना
नकसीर का फूटना संक्रमण के लक्षण भी हो सकता है। इन में यह बीमारियां प्रमुख हैं। 
*हे फीवर (पराग कण से होने वाला एलर्जी)
*वायरल बुखार
*डेंगू
*इबोला रक्तस्रावी बुखार
*आमवाती बुखार 

## प्राथमिक उपचार
* बैठ जाएं
* सामने की ओर थोड़ा झुकें ताकि खून आपके गले में न जाए
* नाक पर ठंडा और गीला कपड़ा रखें ताकि रक्त नालिकाओं में संकुचन हो और खून निकलना बंद हो जाए
* यदि केवल एक नथुने से ही खून निकल रहा हो तो नथुने के ऊपरी भाग को दबाकर रखें
* फिर भी यदि खून निकलना बंद नहीं हो रहा हो तो और 10 मिनट तक दबाकर रखें
* यदि चोट की वजह से खून बह रहा हो तो अधिक जोर से न दबाएं
* यदि खून निकलना बंद ही न हो रहा हो या बार बार खून निकल रहा हो तो डॉक्टर को दिखाएं।

## इन्हें भी देखें
* नाक, कान और गले के रोग

## बाहरी कड़ियाँ
* नकसीर फूटने पर घरेलु उपाय
* एरोमाथेरैपी से नकसीर का उपचार

श्रेणी:नाक
श्रेणी:नाक के रोग
श्रेणी:लक्षण
श्रेणी:प्राथमिक उपचार
हाँग काँग डॉलर

**हाँग काँग डॉलर** (संकेत: $; कोड: HKD) हाँग काँग की मुद्रा है। यह दुनिया में 9 वीं सबसे बड़ी कारोबार मुद्रा है। अंग्रेजी में, यह आम तौर पर डॉलर के संक्षिप्त हस्ताक्षर $, या इसे अन्य डॉलर मुद्राओं से अलग दिखाने के लिए वैकल्पिक रूप से HK$ का उपयोग किया जाता है। डॉलर 100 सेंट में समविभाजित है।

श्रेणी:मुद्रा
नेत्र शोथ

**नेत्र शोथ** (अंग्रेज़ी: Conjunctivitis या "https://sarkarijobsup.com/eye-flu-symptoms-in-hindi/#%E0%A4%86%E0%A4%AA%E0%A4%95%E0%A5%8B_%E0%A4%95%E0%A5%88%E0%A4%B8%E0%A5%87_%E0%A4%AA%E0%A4%A4%E0%A4%BE_%E0%A4%9A%E0%A4%B2%E0%A5%87%E0%A4%97%E0%A4%BE_%E0%A4%95%E0%A4%BF_%E0%A4%AA%E0%A4%BF%E0%A4%82%E0%A4%95_%E0%A4%86%E0%A4%88_%E0%A4%B5%E0%A4%BE%E0%A4%AF%E0%A4%B0%E0%A4%B2_%E0%A4%B9%E0%A5%88_%E0%A4%AF%E0%A4%BE_%E0%A4%AC%E0%A5%88%E0%A4%95%E0%A5%8D%E0%A4%9F%E0%A5%80%E0%A4%B0%E0%A4%BF%E0%A4%AF%E0%A4%B2  या "**Madras eye**") जिसे 'पिंक आई' या 'कंजंक्टिवाइटिस' भी कहा जाता है; आँख की बाहरी पर्त कंजंक्टिवा और पलक के अंदरूनी सतह के संक्रमण को कहते हैं। साधारण भाषा में इसे "आँख आना" भी कहते हैं। यह प्रायः एलर्जी या संक्रमण (सामान्यतः विषाणु किंतु यदा-कदा जीवाणु से) द्वारा होता है। यह संक्रमण अधिकांशतः मानवों में ही होता है, किंतु कहीं कहीं कुत्तों में भी पाया गया है। कंजंक्टिवाइटिस को बोलचाल की भाषा में आँख आना कहते हैं। इसकी वजह से आँखें लाल, सूजन युक्त, चिपचिपी [कीचड़युक्त] होने के साथ-साथ उसमें बाल जैसी चुभने की समस्याएं हो सकती हैं।

## प्रकार
कंजंक्टिवाइटिस आमतौर पर तीन प्रकार की होती है:
### बैक्टीरियल कंजंक्टिवाइटिस
दोनों आँखों से बहुत अधिक कीचड़ आना। आँखों से गाढ़ा पदार्थ निकलता रहता है। इसकी वजह से कई बार सोकर उठने पर पलकें एक साथ चिपक जाती हैं। इसमें डॉक्टरी सलाह से एंटीबायोटिक ड्रॉप्स या ऑइंटमेंट का इस्तेमाल करें।
### वायरल कंजंक्टिवाइटिस
कीचड़युक्त पानी काम आना, एक आँख से पानी आना। आमतौर पर यह इन्फेक्शन पहले एक आँख में होता है, मगर आसानी से दूसरी आँख में भी फैल सकता है।
गुनगुने या फिर नमक मिले पानी अथवा बोरिक एसिड पाउडर से दिन में कई बार आँखों को धोएं। डॉक्टरी सलाह लें।

### एलर्जिक कंजंक्टिवाइटिस
दोनों आँखों से पानी आना, खुजली होना और लाली आना। यह आमतौर पर दोनों आँखों को प्रभावित करता है।
वायरल कंजंक्टिवाइटिस में बताए उपायों पर अमल करें।

बैक्टीरियल कंजंक्टिवाइटिस: इसमें बाकी लक्षणों के अलावा

## लक्षण
* आँखों का सफेद भाग लाल हो जाना
* आँखों में खुजली होना
* आँख से पानी जैसा तरल पदार्थ निकलना

## सावधानी
बैक्टीरियल और वायरल कंजंक्टिवाइटिस बहुत तेजी से फैलने वाला रोग है। यह परिवार और डॉक्टर की क्लिनिक में आए लोगों में बहुत तेजी से फैल सकता है। यदि आप या आपका बच्चा "आई इंफेक्शन" का शिकार हो गया है, तो परिवार के सभी सदस्य साफ सफाई पर खास तवज्जों दें। अच्छी तरह हाथ धोएं, रोगी के टॉवेल, रूमाल का इस्तेमाल न करें और तकिए का कवर रोजाना बदलें। धैर्य रखें, डॉक्टर के बताएं निर्देशों का पालन करें, कुछ दिनों में कंजंक्टिवाइटिस ठीक हो जाती है।
 
वायरल कंजंक्टिवाइटिस का कोई इलाज नहीं किया जाता है क्योंकि आमतौर पर एक हफ्ते में यह अपने आप ठीक हो जाता है। इसमें बोरिक एसिड से आँखों को धोना ठीक रहता है। एलर्जिक कंजंक्टिवाइटिस में नॉन-स्टेरॉयडल एंटी-इन्फ्लेमेट्री मेडिकेशन की जरूरत होती है और बैक्टीरियल कंजंक्टिवाइटिस में बैक्टीरियल आई ड्रॉप इस्तेमाल करने को कहा जाता है। 


Image:Pinkeye twoangles.jpg|दो पिंक आई संक्रमित आंखें
Image:ConjunctivitisRedEye.jpg|तेज संक्रमित 
Image:Swollen eye with conjunctivitis.jpg|जीवाणु संक्रमित

## सन्दर्भ


## बाहरी कड़ियाँ
आई फ्लू कैसे होता है? 

आई फ्लू को ठीक करने के घरेलू उपचार 
* कंजंक्टिवाइटिस 
* आँखों की बीमारी - कन्जक्टिवाईटिस 

श्रेणी:संक्रमण
श्रेणी:आँख के रोग
निर्जलीकरण (रसायन)

किसी पदार्थ को जL से अलग करने को **निर्जलीकरण** कहते हैं।

श्रेणी:रसायन शास्त्र
श्रेणी:रसायन शब्दावली
परजीवी कृमि संक्रमण

अंगूठाकार|परजीवी कृमि संक्रमण

**परजीवी कृमि संक्रमण** को नेमाटोड संक्रमण भी कहते हैं। ये संक्रमण हैलिमिंथियासिस जैसा संक्रमण होता है, जो नेमाटोड फायलम के जीवों द्वारा होता है। नीमाटोड परजीवी होते हैं। परजीवी (पैरासाइट्स) वह कीटाणु है जो व्यक्ति में प्रवेश करके बाहर या भीतर (ऊतकों या इंद्रियों से) जुड़ जाती है और सारे पोषक तत्व को चूस लेती है। कुछ परजीवी अर्थात कृमि अंततः कमजोर पड़कर व्यक्ति में बीमारी फैलाते हैं। कृमि (गोल कृमि) लंबे, आवरणहीन और बिना हड्डी वाले होते हैं। इनके बच्चे अंडे या कृमि कोष से डिंभक (लारवल) (सेता हुआ नया कृमि) के रूप में बढ़ते हुए त्वचा, मांसपेशियां, फेफड़ा या आंत (आंत या पाचन मार्ग) के उस ऊतक (टिशू) में कृमि के रूप बढ़ते जाते हैं जिसे वे संक्रमित करते हैं।

## लक्षण
* कृमि के लक्षण उसके रहने के स्थान पर निर्भर करते हैं।
* कोई लक्षण नहीं होता है या नगण्य होता है।
* लक्षण एकाएक दिखने लगते हैं या कभी-कभी लक्षण दिखाई देने में 20 वर्षों से ज्यादा का समय लग जाता है।
* एक बार में पूरी तरह निकल जाते हैं या मल में थोड़ा-थोड़ा करके निकलते हैं।
* पाचन मार्ग (पेट, आंत, जठर, वृहदांत्र और मलाशय) आंत की कृमियों से मिलकर पेट दर्द, कमजोरी, डायरिया, भूख न लगना, वजन कम होना, उल्टी, अरक्तता, कुपोषण जैसे विटामिन (बी 12), खनिज (लौह), वसा और प्रोटीन की कमी को जन्म देती है। मलद्वार और योनि के आसपास खुजली, नींद न आना, बिस्तर में पेशाब और पेट दर्द पिनकृमि के संक्रमण के लक्षण हैं।
* त्वचा-उभार, पीव लिए हुए फफोले, चेहरे पर बहुत ज्यादा सूजन, विशेषकर आंखों के आसपास
* एलर्जी संबंधी प्रतिक्रिया-त्वचा लाल हो जाना, त्वचा में खुजली और मलद्वार के चारों ओर खुजली
* जठर फ्लूकः बढ़ी हुई नाजुक जठर, ज्वर, पेट दर्द, डायरिया, त्वचा पीला पड़ना
* लसिका युक्त-सूजे हुए हाथी के पाव जैसे या अंडग्रंथि।

## कारण
# ऊतक नेमाटोड्स या गोल कृमि
# आंतीय कृमि: अस्करियासिस (गोल कृमि)- असकरियासिस कृमि के मल में इसके अंडे पाए जाते हैं जो प्रदूषित मृदा/सब्जियों के माध्यम से मनुष्य के भीतर अनजाने में ही चला जाता है। ये कृमि मनुष्य के अंतड़ियों में बढ़ते जाते हैं और रक्त के माध्यम से फेफड़ों आदि जैसे शरीर के अन्य भागों में चले जाते हैं। ये 40 से.मी. तक बढ़ सकते हैं।
# टेप कृमि: यह कृमि कई भागों में विभक्त होती है। ये पाचन मार्ग में पहुंचकर व्यक्ति के पोषक तत्व को चूसती है
# फिलारियासिस: विभिन्न समूहों की कृमि जो त्वचा और लसिका ऊतकों में पहुंच जाती है।

## कारक
* मलीय संदूषित जल
* अस्वास्थ्यकर स्थितियां
* मांस या मछली को कच्चा या अधपका खाना
* पशुओं को अस्वास्थ्यकर वातावरण में पालना
* कीड़ों व चूहों से संदूषण
* रोगी और कमजोर व्यक्ति
* अधिक मच्छरों व मक्खियों का होना
* खेल के मैदान जहां बच्चे मिट्टी के संपर्क में आते हों और वहां कुछ खाते हों।

## उपचार
इस रोग में रोगी को खाने  हेतु तरल पदार्थ ही दें। इसके अलावा पूरा आराम मिले। परिवार के सभी सदस्यों का परीक्षण और उपचार कराना श्रेष्ठ होगा। उपचार पूरा होने तक अंतःवस्त्र, कपड़े, चादर आदि को गर्म पानी से धोना चाहिये। हाथ धोते रहना, बिना पकाया व कच्चा आहार न लेना, फल व सब्जियों को अच्छी तरह धोना और पानी को उबाल कर पीना चाहिये।

श्रेणी:परजीवी रोग
श्रेणी:पेट के रोग
श्रेणी:त्वचा के रोग
श्रेणी:संक्रमण
ओशनसेट-२

250px|thumb
**ओशनसेट-२** भारत का कृत्रिम उपग्रह है। इसका उपयोग संभावित मत्स्य क्षेत्रों का पता लगाने, समुद्र की स्थिति और मौसम की भविष्यवाणी करने तथा जलवायु अध्ययन के लिए किया जाएगा। ओशनसेट-2 हिंद महासागर में होने वाली गतिविधियों पर नजर रखेगा। इसके अलावा यह उपग्रह भारतीय कृषि की जान यानी मानसूनी हवाओं के रुख के बारे में भी बेहतर सूचनाएं मुहैया कराएगा। अपनी कक्षा में विस्तृत पहुंच के बल पर यह उपग्रह समुद्र के समस्त क्षेत्र का दो दिनों में सर्वेक्षण करने में सक्षम होगा। यह उपग्रह को आंध्र प्रदेश के श्रीहरिकोटा प्रक्षेपण केंद्र से पोलर सेटेलाइट लांच व्हीकल पीएसएलवी के जरिए २३ सितंबर को प्रक्षेपित किया गया।

इसरो द्वारा विकसित ओशन कलर मॉनीटर (ओसीएम) और केयू-बैंड पेंसिल बीम स्कैटेरोमीटर के साथ ही सेटेलाइट इटली की अंतरिक्ष एजेंसी द्वारा विकसित रेडियो आक्युलेशन साउंडर फॉर एटमास्फीयरिक स्टडीज (आरओएसए) से युक्त है। स्कैटेरोमीटर 50 गुणा 50 किलोमीटर क्षेत्र में हवाओं की स्थिति और उनकी दिशा की सही जानकारी उपलब्ध कराएगा।

ओशनसेट-2 का जीवनकाल पांच वर्ष निर्धारित किया गया है लेकिन इसका कार्यकाल उसके बाद भी जारी रह सकता है। जैसा कि ओशनसेट-1 के मामले में हुआ, वर्ष 1999 में कक्षा में स्थापित किए जाने के बाद वह अभी तक काम कर रहा है। ओशनसेट-2 को पृथ्वी से 720 किलोमीटर दूर कक्षा में स्थापित किया गया है।

यह भारतीय अंतरिक्ष अनुसंधान केंद्र के द्वारा 23 सितंबर 2009 को छोड़ा गया दूरसंवेदी उपग्रह है। यह ओशनसैट-1 की जगह लेगा। ओशनसैट-2 समुद्र का मिजाज जानने और मौसम की भविष्यवाणी करने में सहायक है। इसकी सबसे बड़ी खासियत यह है कि इसमें लगे उपकरणों की सहायता से समुद के उन इलाकों की निशानदेही की जा सकती है, जहां मछलियां ज्यादा मात्रा में मिलती हैं। इस दृष्टि से यह मछुआरों तथा मछली उद्योग के लिए बहुत उपयोगी है।

## सन्दर्भ

श्रेणी:भारतीय उपग्रह
नाना हाथरसी

kaka
हाथरस के कवि जिन्होंने कविसम्मेलनों में हास्य कविताओं से अपनी पहचान बनाई।
ग्रैव अपकशेरुकता

**ग्रैव अपकशेरुकता** (सर्वाइकल स्पाॉन्डिलाइसिस या सर्वाइकल स्पॉन्डिलाइटिस) ग्रीवा (गर्दन) के आसपास के मेरुदंड की हड्डियों की असामान्य बढ़ोतरी और सर्विकल वर्टेब के बीच के कुशनों (इसे इंटरवर्टेबल डिस्क के नाम से भी जाना जाता है) में कैल्शियम का डी-जेनरेशन, बहिःक्षेपण और अपने स्थान से सरकने की वजह से होता है। लगातार लंबे समय तक कंप्यूटर या लैपटॉप पर बैठे रहना, बेसिक या मोबाइल फोन पर गर्दन झुकाकर देर तक बात करना और फास्ट-फूड्स व जंक-फूड्स का सेवन, इस मर्ज के होने के कुछ प्रमुख कारण हैं। प्रौढ़ और वृद्धों में सर्वाइकल मेरुदंड में डी-जेनरेटिव बदलाव साधारण क्रिया है और सामान्यतः इसके कोई लक्षण भी नहीं उभरते। वर्टेब के बीच के कुशनों के डी-जेनरेशन से नस पर दबाव पड़ता है और इससे सर्विकल स्पाॅन्डिलाइसिस के लक्षण दिखते हैं। सामान्यतः ५वीं और ६ठी (सी५/सी६), ६ठी और ७वीं (सी६/सी७) और ४थी और ५वीं (सी४/सी५) के बीच डिस्क का सर्विकल वर्टेब्रा प्रभावित होता है।

## लक्षण
सर्विकल भाग में डी-जेनरेटिव परिवर्तनों वाले व्यक्तियों में किसी प्रकार के लक्षण दिखाई नहीं देते या असुविधा महसूस नहीं होती। सामान्यतः लक्षण तभी दिखाई देते हैं जब सर्विकल नस या मेरुदंड में दबाव या खिंचाव होता है। इसमें निम्नलिखित समस्याएं भी हो सकती हैं-
* गर्दन में दर्द जो बाजू और कंधों तक जाती है
* गर्दन में अकड़न जिससे सिर हिलाने में तकलीफ होती है
* सिर दर्द विशेषकर सिर के पीछे के भाग में (ओसिपिटल सिरदर्द)कंधों, बाजुओं और हाथ में झुनझुनाहट या असंवेदनशीलता या जलन होना
* मिचली, उल्टी या चक्कर आना
* मांसपेशियों में कमजोरी या कंधे, बांह या हाथ की मांसपेशियों की क्षति
* निचले अंगों में कमजोरी, मूत्राशय और मलद्वार पर नियंत्रण न रहना (यदि मेरुदंड पर दबाव पड़ता हो)

## प्रबंधन
इसके लिए कई प्रकार के उपचार उपलब्ध हैं। इन उपचारो का उद्देश्य होता है-
* नसों पर पड़ने वाले दबाव के लक्षणों और दर्द को कम करना
* स्थायी मेरुदंड और नस की जड़ों पर होने वाले नुकसान को रोकना
* आगे के डी-जनरेशन को रोकना

इन्हें निम्नलिखित उपायों से प्राप्त किया जा सकता है-
* गर्दन की मांस पेशियों को सुदृढ़ करने के लिए किये गये व्यायाम से लाभ होता है, किंतु ऐसा चिकित्सक की देख-रेख में ही की जाए। फिजियोथेरेपिस्ट से ऐसा व्यायाम सीखकर घर पर इसे नियमित रूप से करें।
* सर्विकल कॉलर - सर्विकल कॉलर से गर्दन के हिलने डुलने को नियंत्रित कर दर्द को कम किया जा सकता है।

## उपचार
होलिस्टिक उपचार के अंतर्गत कई विधियों का समावेश किया जाता है। इन तरीकों से साधारण रोगी दो से तीन दिनों में और गंभीर रोगी एक से तीन महीनों में पूरी तरह स्वस्थ हो जाते है। 
### रिलेक्सेशन एन्ड एलाइनमेंट
इसमें हॉट व कोल्ड थेरैपी, कैस्टर ऑयल थेरैपी या आकाइरैन्थर मसाज द्वारा गर्दन की मांसपेशियों व अन्य ऊतकों को लचीला बनाकर एक्टिव रिलीज और काइरोप्रैक्टिस विधियों के द्वारा असामान्य ऊतकों का एलाइनमेंट किया जाता है। अधिकतर मरीजों में एक या दो उपचारों के बाद डिस्क का नर्व पर पड़ने वाला दबाव कम हो जाता है और ऊतकों में सामान्य लचीलापन आ जाता है।

### डिटॉक्सीफिकेशन
इसमें प्रमुख रूप से गुर्दा, यकृतऔर ज्वॉइन्ट क्लींजिंग के साथ एसिडिटी क्लींजिंग प्रमुख है। इन प्रक्रियाओं से शरीर में रोग पैदा करने वाले नुकसानदेह तत्व शीघ्रता से बाहर निकल जाते है।

### न्यूट्रास्यूटिकल्स
ये भोजन में उपस्थित सूक्ष्म पोषक तत्व होते है। जैसे विटामिन, खनिज लवण, ग्लूकोसामाइन, ईस्टरीफाइड ओमेगा फैटी एसिड आदि। ये तत्व ऊतकों के क्षीण होने की प्रक्रिया को रोककर उनके दोबारा निर्माण में सहायक होते है।

## सन्दर्भ

## बाहरी कड़ियाँ

श्रेणी:हड्डी रोग
श्रेणी:गर्दन के रोग
श्रेणी:मेरुदंड के रोग
दांत मटमैले होना

दांत मानव शरीर का महत्त्वपूर्ण भाग हैं। कुछ कारणों से ये श्वेत वर्ण से मटमैले हो जाते हैं। 

## कारण
* दांतों को ठीक से साफ नहीं करना
* खाने की आदतें
* धूम्रपान
* पान मसाला चबाना
* मसूढ़ों का संक्रमण
* दांतों एवं जबड़े की हड्डियों का अस्थिभंग होना
* विटामिन सी और डी की कमी
* कैल्शियम का स्तर कम होना
* पीने के पानी में फ्लोरीन तत्व अधिक होना
* दांत कैरीज़ (क्षय) के साथ

## सावधानियां
* दांतों को दिन में दो बार साफ करें-सुबह (जागने के तुरंत बाद) और रात (सोने से पहले)
* हमेशा खाना खाने के बाद ताजे पानी से मुंह साफ करें
* उचित टूथ पेस्ट का इस्तेमाल करें
* पोषक भोजन खायें
* धूम्रपान, चबाने वाले तम्बाकू उत्पादों से बचें
दंत चिकित्सक से नियमित रूप से परामर्श लें

श्रेणी:दाँत
श्रेणी:दांत के रोग
साइनोसाइटिस

right|thumb|300px|मस्तिष्क के एमआरआई में वायुविवरशोथ द्रष्टव्य है।
नाक के आसपास चेहरे की हड्डियों के भीतर नम हवा के रिक्त स्थान हैं, जिन्हें 'वायुविवर' या साइनस (sinus) कहते हैं। साइनस पर उसी श्लेष्मा झिल्ली की परत होती है, जैसी कि नाक और मुँह में। जब किसी व्यक्ति को जुकाम तथा एलर्जी हो, तो साइनस ऊतक अधिक श्लेष्म बनाते हैं एवं सूज जाते हैं। साइनस का निकासी तंत्र अवरुद्ध हो जाता है एवं श्लेष्म इस साइनस में फँस सकता है। बैक्टीरिया, कवक एवं वायरस वहाँ विकसित हो सकते हैं तथा **वायुविवरशोथ** या **साइनसाइटिस** (Sinusitis) का कारण हो सकते हैं।

## कारण
* साइनस की समस्या  सर्दी-जुकाम, एलर्जी, वायरस, फंगस, बैक्टीरिया, जानवरों के शरीर से निकलने वाली रूसी, प्रदूषित हवा, धुआं व धूल के कारण हो सकती है। इसके अलावा, नाक के छोटे बाल और नाक की हड्डी का नुकीले आकार में बढ़ना भी साइनस की परेशानी की वजह बन सकता है।

## लक्षण
* साइनसाइटिस बदलती उम्र के लोगों में विभिन्न लक्षण पैदा कर सकता है।
* बच्चों को आमतौर से जुकाम जैसे लक्षण होते हैं जिसमें भरी हुई या बहती नाक तथा मामूली बुखार सहित लक्षण शामिल हैं। जब बच्चे को सर्दी के लक्षणों की शुरुआत के करीब तीसरे या चौथे दिन के बाद बुखार होता है, तो यह साइनसाइटिस या कुछ अन्य प्रकार के संक्रमण जैसे ब्रोंकाइटिस, न्यूमोनिया, या एक कान के संक्रमण का संकेत हो सकता हैं।
* वयस्कों में साइनसाइटिस के अधिकतर लक्षण दिन के समय सूखी खाँसी होना जो सर्दी के लक्षणों, बुखार, खराब पेट, दांत दर्द, कान में दर्द, या चेहरे के ढीलेपन के पहले 7 दिनों के बाद भी कम नहीं होते। अन्य देखें गये लक्षण है पेट की गड़बड़ी, मतली, सिर दर्द एवं आंखों के पीछे दर्द होना।

## प्रबंधन
* साइनसाइटिस आम बात है तथा इसका आसानी से इलाज किया जा सकता है। जब बच्चे को सर्दी हो तथा लक्षण 10 दिनों के बाद भी मौजूद हो या यदि बच्चे को 7 दिनों तक सर्दी के लक्षण के बाद बुखार हो, तो बच्चे को उपचार के लिए चिकित्सक के पास ले जाएं।
अपने वातावरण को साफ रखें तथा जिनसे आपको साइनसाइटिस होता हो, उन परिस्थितियों/ एलर्जी के कारकों से बचने की कोशिश करें।

## इलाज
* साइनसाइटिस के इलाज  के लिए कई सारी दवाए हैं, जिसे डॉक्टर की सलाह पर दिया जा सकता है। नीचे हम उन उपचारों का जिक्र कर रहे हैं- 

***एनाल्जेसिया** - साइनस की वजह से होने वाले तेज दर्द से राहत पाने के लिए इस प्रकार की दवाई दे सकते हैं।

***सर्दी खांसी की दवा** - साइनस के इलाज के लिए सूडोफेड्रीन दिया जा सकता है, लेकिन जिन्हें उच्च रक्तचाप की समस्या होती है, उन्हें यह दवा देने में सावधानी बरती जाती है। इसके अलावा, जाइलोमेटाजोलाइन का भी इस्तेमाल किया जा सकता है।

***इंट्रानासल कॉर्टिकॉस्टिरॉइड्स** - यह एक स्प्रे होता है, जो नाक में डाला जाता है। इससे क्रॉनिक, एक्यूट और रिकरंट साइनस का इलाज किया जा सकता है।

***एंटीबायोटिक्स** - इस तरह की दवाइयों का उपयोग बैक्टीरिया की वजह से हुए साइनस के लिए किया जाता है।

***सर्जरी** -  अगर ऊपर बताई गई किसी भी दवा से साइनस की समस्या ठीक नहीं होती है, तो अंतिम विकल्प सर्जरी हो सकता है।

## बचाव
कुछ बातों का ध्यान रखकर साइन से बचाव किया जा सकता है, जैसे - चेहरे को साफ और नम कपड़े से पोंछते रहें, बलगम को पतला करने के लिए तरल पदार्थ का सेवन करते रहें, रोजाना 2 से 4 बार भाप लें, नसल स्लाइन से नाक में स्प्रे करते रहें व ह्यूमिडिफायर का उपयोग करें  ।

## सन्दर्भ

## इन्हें भी देखें
*कोटर या साइनस

## बाहरी कड़ियाँ
* साइनसाइटिस (भारत विकास प्रवेशद्वार)
* धूल और एलर्जी से होने वाली एक बीमारी : '''साइनसाइटिस'''

श्रेणी:नाक के रोग
श्रेणी:सामान्य अभ्यास
श्रेणी:सिरदर्द
श्रेणी:संक्रमण
बहरापन

**श्रवण क्षति** या **श्रवण ह्रास** पूर्ण या आंशिक रूप से ध्वनियों को सुनने की शक्ति का ह्रास होने की स्थिति को कहते हैं। यह एक आम बीमारी है। इस रोग में न सिर्फ सुनने की शक्ति कम हो जाती है बल्कि व्यक्ति की सामाजिक व मानसिक परेशानियां भी बढ़ जाती हैं। जब कोई व्यक्ति बोलता है, तो वह ध्वनि तरंगों के द्वारा हवा में एक कंपन पैदा करता है। यह कंपन कान के पर्दे एवं सुनने से संबंधित तीन हड्डियों-मेलियस, इन्कस एवं स्टेपीज के द्वारा आंतरिक कान में पहुंचता है और सुनने की नस द्वारा आंतरिक कान से मस्तिष्क में संप्रेषित होता है। इस कारण ध्वनि का अहसास होता है। यदि किसी कारण से ध्वनि की इन तरंगों में अवरोध पैदा हो जाए, तो बहरापन हो जाएगा। 

## कारण
अन्य बहरेपन के कई करण हो सकते हैं। इनमें से निम्न प्रमुख हैं:-
* उम्र बढ़ने के साथ बहरापन की समस्या उत्पन्न होना प्राकृतिक घटना है
* व्यावसायिक जोखिम (जो लोग शोर वाले क्षेत्रों में काम कर रहे हैं)
* मोम के कान में गिरने या डालने से
* गंभीर कान संक्रमण
* टीम्पेनिक रोग
* टीम्पेनिक झिल्ली में छेद
* कान में हड्डियों का विकास या भर जाना और कैंसर जैसे बीमारी
*गलत दवाइयों के सेवन से
*मोबाइल का ज्यादा प्रयोग

## लक्षण
बहरेपन के लक्षण छोटे बच्चे के एक वर्ष की आयु से ही लक्षित होते हैं।
* बच्चा जब किसी आवाज का जवाब नहीं देता हो
* दूसरों की बात समझने में असमर्थ
* दूसरों से जोर से बात बोलने के लिए कहना

## प्रकार
### कंड्टिव बहरापन
यदि अवरोध कान के पर्दे या सुनने की हड्डियों तक सीमित रहता है तो इसे कन्डक्टिव डेफनेस (बहरेपन का एक प्रकार) कहते हैं। कन्डक्टिव डेफनेस के कारण कान का मैल या फंगस होना, कान का बहना, जिसकी वजह से कान का पर्दा फट जाता है और उसमें छेद हो जाता है, ओटोस्क्रोसिस जिसमें कान की अत्यंत सूक्ष्म हड्डी स्टेपीज और भी सूक्ष्म हो जाती है, जिसके कारण कम्पन्न आन्तरिक कान तक नहीं पहुंचता है, पहुंच सकता हैं। इस तरह का बहरापन सामान्यतया युवाओं में कान बहे बगैर भी हो सकता है। इसके अलावा कान पर जोर से झापड़ मारना, चोट लगना, या तेज ध्वनि के धमाके द्वारा कान का पर्दा फट सकता है। इस स्थिति में कान से खून आ सकता है। कान सुन्न हो जाता है अथवा उसमें सांय-सांय की आवाज आने लगती है। सिर भारी हो जाता है या चक्कर भी आ सकता है।

### सेन्सरी न्यूरल बहरापन
यदि अवरोध कान के आंतरिक भाग में या सुनने से संबंधित नस में है, तो इसे सेन्सरी न्यूरल डेफनेस कहते हैं। इसके सामान्य लक्षण में कान से सांय-सांय की आवाज अथवा तरह-तरह की आवाजें आना और कान का भारी होना, कान में दर्द होना, जो मोबाइल फोन के ज्यादा इस्तेमाल से बढ़ सकता है, चक्कर आना, व्यक्तित्व से संबंधित मानसिक परेशानियां आदि होते हैं। सेन्सरी न्यूरल बहरापनके कारण पैदाइशी बहरापन, जो वंशानुगत अथवा पैदा होते समय बच्चे के देर से रोने पर खून में आक्सीजन की कमी के कारण अथवा कान के पूर्णतया विकसित न होने के कारण हो सकता है। इनके अलावा ध्वनि प्रदूषण जैसे तेज आवाज के जेनरेटर, प्रेशर हार्न, वाहनों द्वारा प्रदूषण से भी बहरापन हो सकता है। और अधिक उम्र की वजह से कान में शिथिलता आ जाना, कभी-कभी कान में बहरापन एकदम से आ जाता है। इस स्थिति में शीघ्र ही नाक, कान, गला विशेषज्ञ से सम्पर्क करना चाहिए।

## सावधानियाँ
इस मामले में बरती जाने वाली सावधानियां इस प्रकार से हैं:
* शोरगुल वाले स्थानों से दूर रहें
* डॉक्टर से सलाह लेकर बहरेपन के कारण का पता लगायें
* ऑडिओलॉजिस्ट से सम्पूर्ण जांच कराये 
* सुनने में सहायक यंत्रों का उपयोग करें

## सन्दर्भ


## बाहरी कड़ियाँ

श्रेणी:संचार रोग
श्रेणी:श्रव्यता
श्रेणी:ध्वनि प्रदूषण
श्रेणी:कान के रोग
कुलेश्वर मंदिर,राजिम,रायपुर

thumb|right|200px|छत्तीसगढ़ राज्य के संरक्षित स्मारक **कुलेश्वर मंदिर** छत्तीसगढ़ राज्य के गरियाबंद जिले में राजिम नगर में स्थित है। यह स्मारक छत्तीसगढ़ राज्य द्वारा संरक्षित है। पुरातत्वीय धार्मिक एवं सांस्कृति महत्व का स्थल राजिम रायपुर से 48 कि॰मी॰ दक्षिण में महानदी के दक्षिण तट पर स्थित है जहां पैरी एवं सोंढूर नदी का महानदी से संगम होता है। इसका प्राचीन नाम 'कमल क्षेत्र' एवं 'पद्मपुर' था। इसे 'छत्तीसगढ़ का प्रयाग' माना जाता है। राजिम कें राजीव लोचन देवालय में विष्णु भगवान की पूजा होती है। राजेश्वर, दानेश्वर एवं रामचन्द्र मंदिर इस समूह के अन्य महत्वपूर्ण मंदिर है। कुलेश्वर शिव मंदिर संगम स्थली पर ऊंची जगती पर निर्मित है। नवीं शती ई. में निर्मित यह मंदिर पूर्वाभिमुखी है। इस मंदिर में गर्भगृह, अन्तराल एवं मण्डप है। मण्डप की भित्ति में आठ पंक्तियों का क्षरित-अस्पष्ट प्रस्तर अभिलेख जड़ा हुआ है। यहां क्षेत्रीय कला एवं स्थापत्य से संबंधी दुर्लभ कलात्मक प्रतिमाएं मण्डप में दर्शनीय हैं।
शिव मंदिर,चंदखुरी,रायपुर

thumb|right|200px|छत्तीसगढ़ राज्य के संरक्षित स्मारक **शिव मंदिर** छत्तीसगढ़ राज्य के रायपुर जिले में राष्ट्रीय राज मार्ग क्रमांक NH-53 नागपुर-सम्बलपुर रोड पर १६ कि॰मी॰ पर स्थित मंदिर हसौद से १२ किलोमीटर दूर चंदखुरी गांव में अवस्थित है। इस मंदिर का निर्माण १०-११ वीं शती ईस्वी में हुआ था किन्तु इस मंदिर का अलंकृत प्रवेशद्वार शायद किसी विनष्ट हुए सोमवंशी मंदिर (काल-८वीं शती ईस्वी) से संग्रहीत कर पुनर्निमित किया गया है। इसकी द्वार शाखाओं पर गंगा एवं यमुना नदियों के देवी रूप का अंकन है। सिरदल पर ललाट बिम्ब में गजलक्ष्मी बैठी हुई हैं जिसके एक ओर बालि-सुग्रीव के मल्लयुध्द एवं मृतबालि का सिर गोद पर रखकर विलाप करती हुई तारा का करूण दृश्य प्रदर्शित है। नागर शैली में निर्मित यह पंचरथ मंदिर है। इसका मण्डप विनष्ट हो चुका है। यह मंदिर परवर्ती काल की स्थापत्य कला का अच्छा उदाहरण है। इसे छत्तीसगढ़ शासन द्वारा संरक्षित स्मारकों की श्रेणी में रखा गया है।
अल्सर

* व्रण या अल्सर
* मुंह के छाले: माउथ अल्सर
* पैप्टिक अल्सर: आंत के छाले
* आंख के छाले:कॉर्नियल अल्सर
* गुप्तांग के छाले:जेनिटल अल्सर

श्रेणी:अल्सर
चितावरी देवी मंदिर,धोबनी,रायपुर

thumb|right|200px|छत्तीसगढ़ राज्य के संरक्षित स्मारक **चितावरी देवी मंदिर** छत्तीसगढ़ राज्य के रायपुर जिले में रायपुर-बिलासपुर रोड पर रायपुर नगर से ५७ कि॰मी॰ दूर स्थित दामाखेड़ा नामक प्रसिद्ध स्थल (जहां पर कबीर पंथी गुरूओं की गद्दी स्थापित है) से २ किलोमीटर की दूरी पर धोबनी नामक गांव में तालाब के किनारे प्रस्तर और ईंट से निर्मित है। ऊंची जगती पर निर्मित यह मंदिर मूलत: शिव मंदिर था जिसके गर्भगृह का परवर्ती मध्यकाल में जीर्णोद्धार किया गया। मंदिर के गर्भगृह में रखी विरुपित प्रतिमा चितावरी देवी के रूप में पूजित है। ईंटनिर्मित ताराकृति वाले मंदिरों का यह सुन्दर उदाहरण है जो ८-९वीं शती ईस्वी में निर्मित है। यह स्मारक छत्तीसगढ़ राज्य द्वारा संरक्षित है।
मावली देवी मंदिर,तरपोंगा,रायपुर

thumb|right|200px|छत्तीसगढ़ राज्य के संरक्षित स्मारक **मवाली देवी मंदिर** छत्तीसगढ़ राज्य के बलौदाबाजार  भाटापारा जिले में है। यह मंदिर रायपुर से ६२ किलोमीटर तथा रायपुर-बिलासपुर रोड पर स्थित विश्रामपुर से ३ कि॰मी॰ की दूरी पर स्थित तरपोंगा ग्राम में शिवनाथ नदी के दक्षिण तट पर स्थित है। वास्तव में यह प्राचीन ध्वस्त मंदिर स्थली है जहां पर ग्रामीणों ने नया मंदिर निर्मित कर दिया है एवं पुरानी द्वार चौखट और कुछ मूर्तियों को मण्डप में दीवारों से जड़ दिया है। वर्तमान में यह मंदिर 'मावली देवी' अथवा 'मावली माता' के मंदिर के नाम से प्रसिद्ध है। महिषासुरमर्दिनी की प्रतिमा यहां मावली माता के रूप में पूजित है। मावली माता का यह स्वरूप छत्तीसगढ़ में अधिक लोकप्रिय है। इस मंदिर की प्राचीन द्वार चौखट अलंकृत है। इसकी बायीं द्वारशाखा पर नदी देवी यमुना एवं दायीं द्वार शाखा पर नदी देवी गंगा खड़ी है। दीवार पर जड़ी हुई प्रतिमाओं में चतुर्भुजी विष्णु, महिषासुर मर्दिनी एवं उमा महेश्वर की प्रतिमायें महत्वपूर्ण है। शिवलिंग, नन्दी प्रतिमाएं, सती स्तंभों एवं योध्दा प्रतिमाओं का यहां पर अच्छा संग्रह देखा जा सकता है। इस मंदिर की द्वार चौखट एवं मंडप की प्रतिमायें ११-१२वीं शती ईस्वी की है किन्तु शेष योद्धा प्रतिमायें एवं अन्य वास्तुखण्ड जो मंदिर की बाह्य भित्ति के सहारे टिकाकर रखे गये हैं, वे १६-१७वीं शती ईस्वी के हैं। पुरातत्वीय दृष्टि से यह संग्रह महत्वपूर्ण है। यह स्मारक छत्तीसगढ़ राज्य द्वारा संरक्षित है।
प्राचीन ईंटों का मंदिर,नवागाँव,रायपुर

thumb|right|200px|छत्तीसगढ़ राज्य के संरक्षित स्मारक **प्राचीन ईंटों का मंदिर** छत्तीसगढ़ राज्य के रायपुर जिले में नागपुर-संबलपुर राष्ट्रीय मार्ग पर रायपुर से १९ कि॰मी॰ पर स्थित नवागांव में तालाब की मेड़ पर स्थित है। ऊंचे चबूतरे पर विद्यमान इस पूर्वाभिमुखी मंदिर में गर्भगृह, अन्तराल एवं मण्डप तीन अंग हैं। अब इस मंदिर का गर्भगृह रिक्त है। संभवत: यह मंदिर शिव मंदिर था, इस मंदिर के गर्भगृह का शिवलिंग इसके पास ग्रामीणों द्वारा निर्मित नये शिवमंदिर में पूर्व में स्थानांतरित कर दिया गया है। गर्भगृह की प्रस्तर निर्मित द्वार चौखट एवं मण्डप के स्तंभ मंदिर की दीवारों एवं शिखर से अधिक प्राचीन मालूम पड़ते हैं। ऐसा प्रतीत होता है कि इस मंदिर का निर्माण १६-१७ वीं शती ईस्वी में हुआ तथा १२-१३ वीं शती में निर्मित हुए किसी ध्वस्त मंदिर की द्वारचौखट एवं स्तंभ इसमें प्रयुक्त हुए हैं। छत्तीसगढ़ में प्राप्त समकालीन ईंटनिर्मित मंदिर-वास्तु का अच्छा उदाहरण है। यह स्मारक छत्तीसगढ़ राज्य द्वारा संरक्षित है।
दयानंद पांडे

**दयानंद पांडे** उर्फ़ सुधाकर धर द्विवेदी उर्फ़ स्वामी अमृतानंद देव तीर्थ मूल रूप से वाराणसी के रहने वाले हैं। ये 2003 से श्री शारदा सर्वज्ञ पीठम, कश्मीर के पीठाधीश्वर के रूप में प्रतिष्ठित हैं।इन्हें महाराष्ट्र के मालेगाँव में आतंकवादी गतिविधियों के लिए २००८ में हिरासत में लिया गया था।

## प्रारंभिक जीवन
सुधाकर धर द्विवेदी मूल रूप से वाराणसी के रहने वाले हैं। इनके पिता उत्तर प्रदेश पुलिस में दरोगा थे और १९९८ के आस पास सेवानिवृत्त हुए थे। काशी विद्वत परिषद व काशी की धर्मप्राण नर नारायण जनता ने २००३ में उन्हें श्री शारदा सर्वज्ञ पीठम, कश्मीर के शंकराचार्य के रूप में प्रतिष्ठित किया।जो कालांतर में शारदा सर्वज्ञ पीठ के पीठाधीश्वर के रूप में लोक प्रतिष्ठित हुए।

## शिक्षा
एटीएस सूत्रों के अनुसार वे दो एम.ए. कर चुके हैं। राष्ट्रीय सुरक्षा अकादमी में भी ये पढ़ चुके हैं।

## कार्यकलाप
अल्प समय के लिए वे वायु सेना में कमिशंड अधिकारी रह चुके हैं। २००३ में वे जम्मू में शारदा सर्वज्ञ पीठ के पीठेश्वर बने।

## [[मालेगांव]] धमाके
२९ सितंबर २००८ को हुए मालेगांव धमाकों के आरोपी लेफ़्टिनेंट कर्नल श्रीकांत पुराहित ने नारको परीक्षण के दौरान दयानंद पांडे को धमाकों के पीछे का हाथ बताया है।

## इन्हें भी देखें
* भारत मे आतंकवाद इतिहास

## सन्दर्भ
सिद्धेश्वर मंदिर, पलारी, रायपुर

thumb|right|200px|छत्तीसगढ़ राज्य के संरक्षित स्मारक **सिद्धेश्वर मंदिर** छत्तीसगढ़ राज्य के बलौदाबाजार जिले में रायपुर से बलोदाबाजार रोड पर ७० कि॰मी॰ दूर स्थित नगर पंचायत पलारी में बालसमुंद तालाब के तटबंध पर यह शिव मंदिर स्थित है। इस मंदिर का निर्माण लगभग ७-८वीं शती ईस्वी में हुआ था। ईंट निर्मित यह मंदिर पश्चिमाभिमुखी है। मंदिर की द्वार शाखा पर नदी देवी गंगा एवं यमुना त्रिभंगमुद्रा में प्रदर्शित हुई हैं। द्वार के सिरदल पर त्रिदेवों का अंकन है। प्रवेश द्वार स्थित सिरदल पर शिव विवाह का दृश्य सुन्दर ढंग से उकेरा गया है एवं द्वार शाखा पर अष्ट दिक्पालों का अंकन है। गर्भगृह में सिध्देश्वर नामक शिवलिंग प्रतिष्ठापित है। इस मंदिर का शिखर भाग कीर्तिमुख, गजमुख एवं व्याल की आकृतियों से अलंकृत है जो चैत्य गवाक्ष के भीतर निर्मित हैं। विद्यमान छत्तीसगढ़ के ईंट निर्मित मंदिरों का यह उत्तम नमूना है। यह स्मारक छत्तीसगढ़ राज्य द्वारा संरक्षित है।

यह मंदिर लाल इंटो से बना है। मंदिर के बगल में एक रंग मंच बना है। एवं दुर्गा माता का मंदिर, राधा कृष्ण भगवान का मंदिर, और गुरु घाशी दास जी का भी मंदिर है। मंदिर के पास कार्तिक पूर्णिमा के दिन एक मेला का आयोजन होता है लोग उस दिन सुबह 4 बजे स्नान करने जाते हैं। महाशिवरात्रि के पर्व पर मंदिर को सजा दिया जाता है और मेला होता है। मंदिर के सामने एक तालाब है। ऐसा कहा जाता है की यह तालाब छत्तीसगढ़ का सबसे बड़ा तालाब है। तालाब के बीच में एक टापू है। जिसमे माँ शारदा का मंदिर है। मंदिर के आस पास सुंदर बाग है। बाग में विविध प्रकार के झूले एवम् पेड़ पौधे हैं।
शिव मंदिर,गिरौद,रायपुर

thumb|right|200px|छत्तीसगढ़ राज्य के संरक्षित स्मारक **शिव मंदिर** छत्तीसगढ़ राज्य के रायपुर जिले में गिरौद नगर में स्थित है। यह स्मारक छत्तीसगढ़ राज्य द्वारा संरक्षित है। जो धरसीवां विकास खंड मे आता है यह रायपुर शहर के पास स्थित है जो छत्तीसगढ़ के आदर्श ग्राम मे सम्मिलित है यह ग्राम औद्योगिक नगर मे स्थित है इस ग्राम मे २६ जनवरी को मंडाई मनाया जाता है।
## सन्दर्भ

## इन्हें भी देखें
जगन्नाथ मंदिर,खल्लारी,महासमुंद

thumb|right|200px|14वीं सदी का मंदिर ** जगन्नाथ मंदिर** छत्तीसगढ़ राज्य के महासमुंद जिले में खल्लारी नगर में स्थित है। यह स्मारक छत्तीसगढ़ राज्य द्वारा संरक्षित है।
## सन्दर्भ
शिव मंदिर, घटियारी,बिरखा,राजनांदगाँव

thumb|right|200px|छत्तीसगढ़ राज्य के संरक्षित स्मारक ** शिव मंदिर, घटियारी** छत्तीसगढ़ राज्य के राजनांदगाँव जिले में बिरखा नगर में स्थित है। यह स्मारक छत्तीसगढ़ राज्य द्वारा संरक्षित है।
बजरंगबली मंदिर,सहसपुर,दुर्ग

thumb|right|200px|छत्तीसगढ़ राज्य के संरक्षित स्मारक ** बजरंगली मंदिर** छत्तीसगढ़ राज्य के दुर्ग जिले में सहसपुर नगर में स्थित है। यह स्मारक छत्तीसगढ़ राज्य द्वारा संरक्षित है।
कुकुरदेव मंदिर,खपरी,दुर्ग

thumb|right|200px|छत्तीसगढ़ राज्य के संरक्षित स्मारक ** कुकुरदेव मंदिर** छत्तीसगढ़ राज्य के बालोद जिले से 8 किलोमीटर दूरी पर खपरी नामक गाँव में स्थित है। यह स्मारक छत्तीसगढ़ राज्य द्वारा संरक्षित है।
शिव मंदिर,गनियारी,बिलासपुर

thumb|right|200px|छत्तीसगढ़ राज्य के संरक्षित स्मारक **शिव मंदिर**,छत्तीसगढ़ राज्य के बिलासपुर जिले में गनियारी नगर में स्थित है। यह स्मारक छत्तीसगढ़ राज्य द्वारा संरक्षित है।
शिव मंदिर,बेलसर हर्राटोला,सरगुजा

thumb|right|200px|छत्तीसगढ़ राज्य के संरक्षित स्मारकयह जीर्ण प्राचीन **शिव मंदिर**, सरगुजा जिले में अंबिकापुर-कुसमी रोड पर स्थित शंकरगढ़, विकासखण्ड मुख्यालय से 8 किलोमीटर दूर स्थित बेलसर गांव के हर्राटोला मुहल्ला में महा नदी तथा केरछान नामक नाला के संगम पर स्थित है। यहां पर 8वीं शती ईस्वी में निर्मित एक प्रस्तर निर्मित प्राचीन मंदिर एवं अन्य दो-तीन मंदिरों के भग्नावशेष विद्यमान हैं जो ईंट एवं प्रस्तर निर्मित थे। कार्तिकेय, गौरी, उमा-महेश्वर एवं हरिहर की प्रतिमायें यहाँ प्राप्त हुई है। इस मंदिर का शिखर भाग अत्यधिक जीर्ण स्थिति में हैं और प्रवेशद्वार बहुत छोटा है। इसके सिरदल पर वरेश्वर शिव, गणेश, कार्तिकेय तथा अन्य दृश्यांकन दर्शनीय हैं। यह मंदिर छत्तीसगढ़ राज्य द्वारा संरक्षित है।
## सन्दर्भ
शैलाश्रय,सिंघनपुर,रायगढ़

thumb|right|200px|छत्तीसगढ़ राज्य के संरक्षित स्मारक छत्तीसगढ़ राज्य के रायगढ़ जिले में सिंघनपुर नामक स्थान पर एक चित्रित **शैलाश्रय** स्थित है। यह शैलाश्रय दक्षिणाभिमुखी है और रायगढ़ से २० किलोमीटर पश्चिम में एक पहाड़ी पर वर्षों पूर्व प्रकृति द्वारा निर्मित है। मध्य दक्षिण पूर्वी रेलमार्ग के बिलासपुर झारसगुड़ा सेक्शन पर स्थित भूपदेवपुर नामक स्टेशन से यह स्थल दक्षिण में एक किलो मीटर की दूरी पर है। यह छत्तीसगढ़ में प्राप्त प्राचीन शैलचित्र युक्त शैलाश्रयों में से एक है, जिसकी तिथि लगभग ईसापूर्व ३० हज़ार वर्ष निर्धारित की गई है। इनकी खोज एंडरसन द्वारा १९१० के आसपास की गई थी। इंडिया पेंटिग्स १९१८ में तथा इन्साइक्लोपिडिया ब्रिटेनिका के १३वें अंक में रायगढ़ जिले के सिंघनपुर के शैलचित्रों का प्रकाशन पहली बार हुआ था। तत्पश्चात श्री अमरनाथ दत्त ने 1923 से 1927 के मध्य रायगढ़ तथा समीपस्थ क्षेत्रों में शैल चित्रो का सर्वेक्षण किया। डॉ एन. घोष, डी. एच. गार्डन द्वारा इस सम्बन्ध में महत्वपूर्ण जानकारी दी गई। तत्पश्चात स्व. पंडित श्री लोचनप्रसाद पांडेय द्वारा भी शैलचित्रो के सम्बन्ध में महत्वपूर्ण जानकारी उपलब्ध करायी गई।

इस शैलाश्रय के चित्र अधिक समय बीत जाने एवं प्राकृतिक दुष्प्रभावों के कारण धूमिल हो गए हैं। अंकित चित्रों में सीढ़ीनुमा पुरुष, मत्स्यांगना, शिकार दृश्य, पंक्तिबद्ध नर्तक टोली एवं मानवाकृतियाँ सम्मिलित हैं। मत्स्यांगना, कंगारू सदृश पशु, गोह एवं सर्पाकृति के अंकन अद्वितीय हैं। इस शैलाश्रय में पहले २३ कलाकृतियाँ देखी गयी थीं जिनमें से अब केवल १३ ही बची हैं। यहाँ की सीढ़ीनुमा लम्बी मानवाकृति की तुलना आस्ट्रेलिया में प्राप्त सीढ़ीनुमा पुरुष से की जाती है। विविध पशु आकृतियाँ, वन भैंसा, बंदर, छिपकली तथा अन्य चित्रों के अंकन में आदिमानवों की कला-संस्कृति आज भी जीवित है। चित्रित शैलाश्रयों के चित्रों के अध्ययन से वहाँ रहने वाले निवासियों के उस काल के जीवन और पर्यावरण तथा प्रकृति की जानकारी प्राप्त होती है। मध्याश्वीय काल से लेकर ऐतिहासिक काल तक के चित्र रायगढ़, बस्तर, कांकेर, दुर्ग कोरिया आदि जिलों के विभिन्न क्षेत्रों में स्थित शैलाश्रयों में पाए गए हैं। यह स्मारक छत्तीसगढ़ राज्य द्वारा संरक्षित है। 
## सन्दर्भ


श्रेणी:पर्यटन
श्रेणी:छत्तीसगढ़
नन्ही लाल चुन्नी

[thumb|right|250px|[गुस्ताव डोर का दृश्यांकन]]**नन्ही लाल चुन्नी** (अंग्रेजी: Little Red Riding Hood, *लिटिल रेड राइडिंग हुड*) एक विश्व प्रसिद्ध परी कथा है जिसमे एक नन्ही लड़की की एक भेड़िये के साथ हुई मुठभेड़ का वर्णन है। समय के साथ कहानी मे बहुत परिवर्तन गया है और आज लगभग विश्व के हर कोने मे इसका एक अलग संस्करण मौजूद है। 

## सन्दर्भ

श्रेणी:परी कथाएँ
परी कथा

**परी कथा** एक काल्पनिक कहानी होती है जिसमे विभिन्न लोककथनीय पात्रों का जैसे कि अप्सराएँ, पिशाच, राक्षस, जादूगर, दानव और, बात करने वाले पशु और पक्षिओं का समावेश होता है, साथ ही विभिन्न विस्मयकारी घटनाओं और आमतौर पर एक लम्बे काल का वर्णन होता है। परी की कहानियों में परी एक मजेदार पात्र है जिसे बड़े हो या छोटे सब पसंद करते है जिस की कहानी सबको अच्छी लगती है |
सोती हुई राजकुमार परी की कहानी पढ़ने के लिए यहां क्लीक करे कथायें आमतौर पर छोटे बच्चों को आकर्षित करती हैं क्योंकि इन्हें समझना आसान होता है और इनमे वर्णित चरित्र उन्हें दिलचस्प लगते हैं।

## बाहरी कड़ियाँ
* Best of the Web: SurLaLune Fairy Tales - Annotated Tales including histories, Discussion Forum, Fairy Tale Books, Illustrations and Multicultural tales
* Cabinet des Fees - An Online Journal of Fairy Tale Fiction
* Children's resource for Andersen
* Children's resource for Grimm Brothers
* Endicott Studio - *Journal of Mythic Arts*, fairy tale history and contemporary fairy tales
* Fables - Collection and guide to fables and Fairy Tales for children
* Fairy Tale Review: A Journal of Fairy Tale Literature
* Once Upon a Time - How Fairy Tales Shape Our Lives, by Jonathan Young, Ph.D.
* Vladimir Propp's theories, and the Fairy Tale outline generator
* Perrault Fairy Tales
*Story Of Dusky Angel  - सांवली परी की कहानी
लघु उपग्रह

[thumbnail|[ESTCube-1]]
**लघु उपग्रह** (Miniaturized satellites or small satellites) उन कृत्रिम उपग्रहों को कहते हैं जो आकार और भार की दृष्टि से छोटे होते हैं। प्राय: ५०० किग्रा से कम वजनी उपग्रह इस श्रेणी में आते हैं। 

## उपयोगिता एवं महत्व
छोटे उपग्रह बनाने से एक लाभ यह होता है कि लागत कम प। दती है। छोटे उपग्रह कम शक्ति के राकेटों की सहायता से प्रक्षेपित किये जा सकते हैं। कभी-कभी एक से अधिक लघु उपग्रह एक ही बार में प्रक्षिप्त किये जा सकते हैं। बड़ेौर शक्तिशाली राकेटों में ये दूसरी भारी चीजों के साथ 'अतिरिक्त भार' के रूप में प्रक्षिप्त किये जा सकते हैं। इनकी डिजाइन सस्ती होती है।

## बाहरी कड़ियाँ
* Edusat Project
* https://web.archive.org/web/20071108220318/http://marsnet.jpl.nasa.gov/index.html
* https://web.archive.org/web/20110617074012/http://www.accessscience.com/ResUpdates/2004/YB_041170_frameset.html?doi
* Teich's Tech Tidbit of the Week December 13, 1999 Nanosats

श्रेणी:अंतरिक्ष
लेंगर्हंस के आइलेट

[thumbnail|250px|यह चित्र [मूषक (ऊपर) के आइलेट और मानव (नीचे) के आइलेटों के ढाँचें में फ़र्क दिखाता है और अग्न्याशय का उदरीय (बायाँ) व पृष्ठीय (दाँया) भी दिखाता है। हर प्रकार की कोषिका को अलग रंग दिया गया है। मूषक आइलेट इंसुलिन अंतरभाग दिखाते हैं जबकि मानवीय में यह नहीं है।]]

[right|thumbnail|250px|शूकरीय '''आइलेट ऑफ़ लेंगर्हांस'''। बाईं छवि [हीमाटोग्ज़ाइलिन दाग से बनी ब्राइट्फ़ील्ड छवि है; नाभियाँ गाढ़े रंग के वृत्त में हैं और कोष्ठकी अग्न्याशयी उतकक आइलेट ऊतक से अधिक गाढ़ा है। दाईं छवि उसी कटाव को इंसुलिन के इम्युनोफ़्लुओरेसेंस से दाग के बनी है, इसमें बीटा कोषिकाएँ दिखती हैं।]]

thumb|250px|आइलेट्स ऑफ़ लेंगर्हांस, हेमालुम-इओसिन दाग।

thumbnail|250px|श्वान के अग्न्याशय का चित्र। २५० गुना।

**आइलेट्स ऑफ़ लेंगरहांस** अग्न्याशय के वह क्षेत्र हैं जिनमें अंतःस्रावी (अर्थात्, हॉर्मोन-उत्पादक) कोषिकाएँ होती हैं। १८६९ में जर्मन रोगवैज्ञानी शरीरविज्ञान पॉल लेंगर्हांस द्वारा खोजा गए आइलेट्स ऑफ़ लेंगर्हांस अग्न्याशय की मात्र का कुछ १ या २% होते हैं। स्वस्थ वयस्क मनुष्य के अग्न्याशय में कुछ १० लाख आइलेट होते हैं जो कि पूरे अंग में फैले हुए होते हैं; इनकी कुल मात्रा १ से १.५ ग्राम होती है।

## कोशिका के प्रकार

आइलेट्स ऑफ़ लेंगर्हंस द्वारा उत्पादित हॉर्मोन (कम से कम) पाँच प्रकार की कोषिकाओं द्वारा सीधे रक्त प्रवाह में रसित होते हैं। मूषक आइलेटों में अंतःस्रावी कोषिका उपसमुच्चयों का वितरण इस प्रकार है:

* अल्फ़ा कोशिकाएँ ग्लूकागोन उत्पन्न करती हैं (कुल आइलेट कोषिकाओं के १५-२०%)
* बीटा कोशिकाएँ इंसुलिन व अमाइलिन उत्पन्न करती हैं (६५-८०%)
* डेल्टा कोशिकाएँ सोमटोस्टेटिन (३-१०%)
* पीपी कोशिकाएँ अग्न्याशयी पौलीपेप्टाइड उत्पन्न करती हैं (३-५%)
* एप्सिलोन कोशिकाएँ घ्रेलिन (
Image:PancreaticPolypeptide.jpg | अग्न्याशयी पौलीपेप्टाइड के लिए प्रतिरोध-दागित मूषक आइलेट
Image:InsulinIHC.jpg | इंसुलिन के लिए प्रतिरोध-दागित मूषक आइलेट
Image:Glucagon.jpg | ग्लूकागोन के लिए प्रतिरोध-दागित मूषक आइलेट


## इन्हें भी देखें

* मानवीय शरीर रचना
* अग्न्याशयी हार्मोन

## सन्दर्भ

## बाहरी कड़ियाँ

* 
* "मानवीय अग्न्याशय - एच एंड ई", *ब्लू हिस्टोलाजी - सहायक पाचक ग्रंथियाँ*, शरीर विज्ञान वा मानवीय जीव विज्ञान विद्यालय पश्चिमी ऑस्ट्रेलिया विश्वविद्यालय

आइलेट, लेंगर्हंस के
पिटारा हिंदी टूलबार

**पिटारा हिंदी टूलबार** अंतरजाल पर हिंदी के प्रयोग को आसान बनाने वाला टूलबार है। इसमें गूगल समर्थित खोज सुविधा है। इससे किसी भी स्थल पर जा कर आसानी से हिंदी में लिखा जा सकता है। इसमें बहुत से काम की कड़ियाँ और उपकरण हैं। क्रिकेट स्कोर कार्ड और मनोरंजन उपकरण भी हैं। बहुत से रेडियो स्टेशन भी हैं। समाचारों और चिट्ठों के ताजा फीड भी जो हर समय ताजा होते रहते हैं। ढेरों हिंदी पत्रिकाओं के लिंक तथा अन्य हिंदी स्थलों की कड़ियाँ भी इस पर उपलब्ध हैं।

## बाहरी कड़ियाँ
* पिटारा हिंदी टूलबार का डाउनलोड लिंक
* पिटारा हिंदी टूलबार का चिट्ठा

श्रेणी:हिन्दी औजार
स्वीकारपत्र

**स्वीकारपत्र** आर्य समाज के संस्थापक स्वामी दयानंद सरस्वती द्वारा रचित एक लघु पुस्तिका है। यह मूलतः राजकीय मुद्रा पत्र पर लिखित एक वसीयतनामे की तरह है जिसमें उन्होंने अपने देह त्यागने के बाद अपना काम आगे बढ़ाने के लिए परोपकारिणी सभा का वर्णन किया है।

## सामग्री व प्रारूप
इस पत्रक में 13 साक्षियों के आरंभ में ही हस्ताक्षर है। इसके बाद परोपकारिणी सभा के 23 प्रस्तावित पदाधिकारियों व सभासदों के नाम हैं। इनमें प्रमुख हैं महादेव गोविंद रानडे तथा लाहौर, दानापुर, बम्बई, पूना, फ़र्रूख़ाबाद व कानपुर के आर्यसमाजों के तत्कालीन पदाधिकारी। तत्कालीन उदयपुर नरेश सज्जनसिंह जी परोपकारिणी सभा के प्रधान नियुक्त किए गए।

यह पुस्तिका स्वामी दयानंद के देहावसान के कुछ समय पूर्व ही प्रकाशित हुई थी। इसमें उन्होने परोपकारिणी सभा के कार्यकलापों के अलावा यह भी लिखा है कि उनका अंतिम संस्कार वेदोक्त रीति से कैसे किया जाए।

उल्लेखनीय है कि परोपकारिणी सभा के नियमों में यह भी उल्लेख है कि यदि सभा में कोई झगड़ा हो तो आपस में सुलह करें किंतु कचहरी न जाएँ तो कचहरी न जाएँ, किंतु यदि न सुलझे तो तत्कालीन राजा से सलाह ली जाए। मुख्यतः अंग्रेज़ों की बनाई कचहरी द्वारा हस्तक्षेप से बचने के लिए ऐसा किया गया होगा। अंतिम नियम में यह भी लिखा है कि यदि आवश्यकता पड़े तो सभासद् इन नियमों में बाद में परिवर्तन भी ला सकते हैं।

## सन्दर्भ


## अन्यत्र पठनीय

## इन्हें भी देखें
* स्वामी दयानंद सरस्वती
* आर्य समाज
* महादेव गोविंद रानडे

## बाहरी कड़ियाँ

* विकिस्रोत पर स्वीकारपत्र

श्रेणी:आर्य समाज
श्रेणी:हिन्दू धर्म
श्रेणी:पुस्तकें
करोंदा

thumb|करोंदा का पौधा
thumb|left|करोंदा फल
**करोंदा** एक झाड़ी नुमा पौधा होता है। इसका वैज्ञानिक नाम* कैरिसा कैरेंडस* (*Carissa carandus*) है। करोंदा के फलों का उपयोग सब्जी और अचार बनाने में किया जाता है। यह पौधा भारत में छत्तीसगढ़, राजस्थान, मध्य प्रदेश, गुजरात, उत्तर प्रदेश और हिमालय के क्षेत्रों में पाया जाता है। यह नेपाल और अफगानिस्तान में भी पाया जाता है।
thumb|करोंदा फल 
यह पौधा बीज से अगस्त या सितम्बर में १.५ मीटर की दूरी पर लगाया जाता है। कटिंग या बडिंग से भी लगाया जा सकता है। दो वर्ष के पौधे में फल आने लगते हैं। फूल आना मार्च के महीने में शुरू होता है और जुलाई से सितम्बर के बीच फल पक जाता है।

## पौधे की विशेषताऐं
करौंदे का पेड़ पहाडी देशों में ज्यादा होते हैं कांटे भी होते है। करौंदे का पौधा एक झाड़ की तरह होता है। इसकी ऊंचाई 6 से 7 फीट तक होती है। पत्तों के पास कांटे होते है जो मजबूत होते है। इसके फूलों की गन्ध जूही के समान होते है। इसके फल गोल, छोटे और हरे रंग के होते है। पकने पर यह काले रंग के होते है।

करोंदा के कच्चे फल सफेद व लालिमा सहित अण्डाकार दूसरे बैंगनी व लाल रंग के होते हैं देखने में सुन्दर तथा कच्चे फल को काटने पर दूध निकलता है। पक जाने पर फल का रंग काला हो जाता है। इसके अन्दर 4 बीज निकलते हैं।

## विभिन्न भाषाओं मे करोंदा के नाम

हिन्दी: करोंदा, करोंदी।

अंग्रेजी: जस्मीड फ्लावर्ड।

संस्कृत: करमर्द, सुखेण, कृष्णापाक फल।

बंगाली: करमचा।

मराठी: मरवन्दी।

गुजराती: करमंदी।

तैलगी: बाका।

लैटिन: कैरीसा करंदस।

## करोंदा के गुण
रंग - करोंदा का रंग सफेद, स्याह, सुर्ख और हरा होता है।

स्वाद - करोंदा का स्वाद खट्टा होता है।

स्वभाव - करोंदा की तासीर गरम होती है।

हानिकारक - करोंदा रक्त पित्त और कफ को उभारते है।

दोषों को दूर करने वाला - करोंदा में व्याप्त दोषों को नमक, मिर्च और मीठे पदार्थ दूर हो जाते हैं।

## उपयोग
पके हुए करौंदे खाने में बहुत अच्छे लगते हैं। करौंदे का अचार भी बहुत अच्छा होता है। इसकी लकड़ी जलाने के काम आती है। एक विलायती करौंदा भी होता है, जो भारतीय बगीचों में पाया जाता है। इसका फल थोड़ा बड़ा होता है और देखने में सुन्दर भी। इस पर कुछ सुर्खी-सी होती है। इसी को आचार और चटनी के काम में ज्यादा लिया जाता है। भारत के कुछ गाँव में इसकी सब्जी बनाकर भी खाई जाती है। 

करोंदा भूख बढ़ाता है और पित्त को शान्त करता है। प्यास को रोकता है, दस्तों को बन्द करता है। खासकर पैत्तिक दस्तों के लिये तो अत्यन्त ही लाभदायक चीज है कच्चे करोंदा भूख को बढ़ाते है, भारी होते है, मल को रोकते है और रूची को उत्पन्न करते है और पके हुए हल्के, रीगल, पित्त, रक्त, पित्त त्रिदोष और विष तथा वात विनाशक है। 
## करोंदे का उपयोग
करोंदे का उपयोग आप बहुत तरह से कर सकते हैं। करोंदे की चटनी बनाई जाती है, इसका जैम भी बनाया जाता है। आप करोंदे का अचार भी बना सकते है। और आजकल तो इससे जूस भी बनाया जाता है। 

श्रेणी:फल
श्रेणी:औषधीय पौधे
श्रेणी:एशिया के फल
श्रेणी:भारतीय मूल की फसल
आइसलैंडिक क्रोना

**क्रोना**, (बहुवचन क्रोनूर) (संकेत: kr; कोड: ISK) आइसलैंड की मुद्रा है। क्रोना तकनीकी तौर पर 100 औरर (एकवचन एयरिर), में समविभाजित की जाती है, लेकिन व्यवहार में इस उपविभाजन का चलन नहीं है। शब्द क्रोना, मतलब "क्राउन" (ताज) अन्य नॉर्डिक मुद्राओं (जैसे डेनिश क्रोन, स्वीडन क्रोनर और नॉर्वेजियाई क्रोन के रूप में) और लैटिन शब्द कोरोना (क्राउन) है। "आइसलैंडिक क्राउन" नाम कभी-कभी वित्तीय बाजारों में इस्तेमाल किया है।

क्रोना, आइसलैंडिक
आइसलैण्डिक भाषा

**आइसलैंडिक या आइसलैंडी**, आइसलैंड की भाषा है, जिसका संबंध उत्तर जर्मनिक भाषा से है। इसके निकटतम संबंधी फरोसे और कुछ नॉर्वेजियन बोलियां जैसे तेलेमार्क बोली और सोग्नामल हैं। बहुत से पश्चिम यूरोपीय भाषाओं में स्वर परिवर्तन स्तर को कम कर दिया है, विशेष रूप में संज्ञाविभक्ति के संबंध में, लेकिन आइसलैंडिक भाषा ने लैटिन या ज्यादा निकट रूप से पुरानी नार्वेजियन और पुरानी अंग्रेज़ी, की तरह व्याकरण संबंधी एकरूपता बनाकर रखी है।

ईसा की ८वीं शताब्दी के आसपास प्राचीन स्कैंडेनेवियन भाषा की उत्तरी शाखा दो उपशाखाओं- पूर्वी उपशाखा एवं पश्चिमी उपशाखा-में विभाजित हो गई। इस पूर्वी उपशाखा से आइसलैंडिक एवं नार्वियन भाषाएँ विकसित हुई। आँरभ में आइसलैंडिक एवं नार्वियन भाषाओं में कोई भिन्नता नहीं थी। नवीं शताब्दी के आसपास नार्वे के निवासियों ने जाकर आइसलैंड को बसाया। प्राकृतिक परिस्थितियों के कारण आइसलैंड के निवासियों का नार्वे निवासियों से इतना दृढ़ संबंध नहीं रहा। फलस्वरूप आइसलैंड की भाषा स्वतंत्र रूप से विकसित हो गई।

साहित्यिक समृद्धि की दृष्टि से आइसलैंडिक भाषा का विशेष महत्त्व है। विशेषकर १२वीं से १४वीं शताब्दी तक का समय इस भाषा के साहित्य की उन्नति का काल है। उनके वीरकाव्यों (जिन्हें ऍद्द /Edda कहा जाता है) का विश्वसाहित्य में महत्वपूर्ण स्थान है।

इस भाषा पर लैटिन एवं अन्य जर्मन भाषाओं का पर्याप्त प्रभाव है।

## सन्दर्भ

## बाहरी कड़ियाँ

भाषा, आइसलैण्डिक
श्रेणी:आइसलैंड
श्रेणी:जर्मैनी भाषाएँ
अखिल भारतीय पन्चनद समिति

**अखिल भारतीय पन्चनद समिति** भारत एक ऐसा सन्गथन है जो भारत के विभाजन के समय १० लाख निर्दोस लोगो का कत्ले-आम हुआ था उनकी याद को में बनाया गया है।

श्रेणी:भारत के संगठन
उस्मान बिन अफ़्फ़ान

**उसमान बिन अफ़्फ़ान** (576-656) उमर बिन खत्ताब के बाद मुसलमानों के तीसरे ख़लीफ़ा चुने गये। पहले वो एक धनी व्यापारी हुआ करते थे लेकिन बाद में वह मुहम्मद साहब के प्रमुख साथी बने।

अपने धन के कारण उनको *अल-ग़नी* भी कहते हैं - इनके पिता मक्का के प्रभावशाली व्यापारी थे, जबकि ये ख़ुद कारोबारी सिलसिले में इथियोपिया में रहने लगे थे। इनके परिवार के अन्य सदस्यों ने अगले ७० सालों के इस्लामी साम्राज्य-विस्तार में महत्वपूर्ण भूमिका अदा की एवं संपुर्ण उत्तरी अफ्रिका पर विजय प्राप्त की। बाद के उमय्या वंश के शासक इनके वंश से संबंधित थे। कुख्यात अरब जनरल अबू सुफ़ियान, और बाद में स्पेन में राज करने वाले मूसा भी इनके ख़ून के रिश्तेदार थे।

## उस्मान का चुनाव
हजरत उमर, अपने मौत के वक़्त पर, अगले खलीफा को अपने बीच में से चुनने के लिए छह लोगों की एक समिति का गठन किया। यह समिति थी:
* अली
* उस्मान इब्न अफान
* अब्दुर रहमान बिन अवेफ
* जेद इब्न अबी वकाकस
* अल-जुबैर
* तलहा
हजरत उमर ने कहा कि, उनकी मृत्यु के बाद, समिति तीन दिनों के भीतर एक अंतिम निर्णय ले, और अगले ख़लीफ़ा को चौथे दिन कार्यालय की शपथ लेनी चाहिए। तलहा इस अवधि के भीतर समिति में शामिल हो गए, तो वे विचार-विमर्श में हिस्सा लेना चाहते थे, लेकिन वे इस अवधि के भीतर मदीना वापस नहीं आए, तो समिति के अन्य सदस्य इस फैसले से आगे बढ़ सकते थे। अब्दुर रहमान बिन औफ़ ने मध्यस्थ के रूप में कार्य करने के लिए खलीफा के रूप में नियुक्त किए जाने के लिए अपनी पात्रता वापस ले ली और समिति के प्रत्येक सदस्य से अलग से मुलाकात करके अपना कार्य शुरू किया। उन्होंने उनसे पूछा कि किसके लिए वे अपना वोट देंगे। जब हजरत अली से पूछा गया, उन्होंने जवाब नहीं दिया। जब हजरत उथमान से पूछा गया, उन्होंने हजरत अली के लिए मतदान किया, जुबैर ने अली या उथमान के लिए कहा और साद ने उथमान के लिए कहा।

## इन्हें भी देखें
* ख़लीफ़ा
* राशिदुन

## सन्दर्भ

श्रेणी:जीवनचरित आधार
श्रेणी:ख़लीफ़ा
श्रेणी:रशीदुन खिलाफत
श्रेणी:सहाबा
रेफाइड

**रेफाइड** अरूई, बंडा, जलकुम्भी, सूरन आदि पौधों का उत्सर्जी पदार्थ है जो रवा के रूप में रहता है। कैल्सियम आक्जलेट के लम्बे-लम्बे सूई के आकार के ये रवे समूहों में रहते हैं। ये दोनों सिरों पर नुकीले होते हैं। किसी प्रकार यदि कोशिकाओं को हानि पहुँचती है तो रेफाइड तेजी से कोशिका के नुकीले सिरे से बाहर निकल आते हैं।

श्रेणी:उत्सर्जी पदार्थ